Gunnar M.Jónsson framlengir við Keflavík Knattspyrnudeild Keflavíkur hefur framlengt samning sinn við Gunnar M. Jónsson þjálfara kvennaliðsins , samingurinn er til tveggja ára . Gunnar er að hefja sitt fimmta ár með liðinu og undir hans stjórn hefur liðið , sem er að mestu byggt upp af ungum heimstúlkum , vaxið og dafnað og spiluðu í fyrsta sinn í efstu deild sl. sumar eftir nokkra fjarveru . Því miður vantaði hársbreidd til að halda liðinu í Pepsí en þær settu svo sannarlega mark sitt á deildina svo eftir var tekið . Það er mikill fengur að halda slíkum ástríðumanni fyrir þjálfun og fótbolta hjá félaginu og er liður í því verkefni að koma stelpunum strax upp í deild þeirra bestu , þar sem þær eiga sannarlega heima .